Source: http://aberdeenimagyarok.co.uk/politika/az-eszak-irorszagi-felsobirosag-elvetette-a-jogi-kifogasokat-a-brexit-ugyben/
Timestamp: 2017-09-22 17:03:24
Document Index: 5867688

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Az észak-írországi felsőbíróság elvetette a jogi kifogásokat a Brexit ügyben – Aberdeeni Magyarok
2017. szeptember 22 , péntek 5:03 du.
Kezdőlap / Politika / Az észak-írországi felsőbíróság elvetette a jogi kifogásokat a Brexit ügyben
Az észak-írországi felsőbíróság elvetette a jogi kifogásokat a Brexit ügyben
2016-10-28 Politika
May 20 milliárd eurós végső uniós befizetés felajánlására készül
Junker szerint jó irányba halad az EU és a britek bánni fogják a Brexitet
Elvetette pénteken az észak-írországi felsőbíróság azokat a kereseteket, amelyeknek beterjesztői szerint a brit kormánynak nincs joga parlamenti jóváhagyás nélkül elindítani az Egyesült Királyság EU-tagságának megszűnéséhez vezető folyamatot.
A brit EU-tagságról június 23-án rendezett népszavazáson országos átlagban szűk többséggel, 51,9 százalékkal a kilépést pártolók győztek, ám Észak-Írországban a választók 55,8 százaléka a bennmaradásra szavazott.
Észak-Írország nem része Nagy-Britanniának, de a három brit nemzettel – Angliával, Skóciával és Walesszel – együtt alkotja az Egyesült Királyságot. Theresa May brit miniszterelnök több nyilatkozatában is kifejtette, hogy az Egyesült Királyság a népszavazás országos eredménye alapján együtt lép ki az Európai Unióból, visszatérő kijelentése szerint “a Brexitből nincs kimaradási lehetőség”.
A Bíróság (High Court) épülete, ahol az ítélet született
Több észak-írországi párt, köztük a tartományi kormánykoalíció legnagyobb katolikus pártja, a Sinn Féin azonban keresetet nyújtott be a belfasti felsőbírósághoz, kérve annak kimondását, hogy London nem aktiválhatja a Lisszaboni Szerződés 50. cikkelyét törvényhozási hozzájárulás nélkül.
Az 50. cikkely szabályozza – és aktiválása hivatalosan elindítja – a kilépési folyamatot.
A belfasti felsőbíróság pénteki elutasító végzése szerint azonban az 50. cikkely aktiválása pusztán egy folyamat kezdete, amelynek során mindenképpen szükség lesz törvényalkotási aktusokra a parlament részéről, így nincs szükség arra, hogy a cikkely aktiválását is ilyen parlamenti aktus előzze meg.
A brit kormány feszült figyelemmel várta a belfasti felsőbíróság döntését, ugyanis a brit felsőbíróság előtt is van egy hasonló tárgyú jogi kezdeményezés. Ennek beterjesztői azzal érvelnek, hogy az Egyesült Királyság EU-tagságát törvény rögzíti, és ezt kormányzati döntéssel nem lehet felülírni.
A brit kormány kezdettől fogva azt vallja, hogy az 50. cikkely aktiválása a miniszterelnök döntési jogkörébe tartozik, és e döntéshez nem kell előzetes parlamenti jóváhagyás. Ezt az álláspontot támasztotta alá a belfasti felsőbíróság pénteki végzése.
Theresa May miniszterelnök nemrégiben bejelentette, hogy London az idén már nem, de legkésőbb a jövő év első negyedének végéig bejelenti a Lisszaboni Szerződés 50. cikkelyének aktiválását.
Korábbiak Előkerült John Lennon kitüntetést visszautasító levele
Következő Curtice professzor szerint a független Skócia örökölhetné Nagy-Britannia helyét az EU-ban
A várakozásoknak megfelelően, a kormányindítvány elfogadásával zárult kedden a londoni alsóházban a brit EU-tagságról szóló …
A világ tizenöt legbékésebb országa közé került Magyarország
Háztartási szemétből készült üzemanyaggal akarja üzemeltetni repülőgépeit a British Airways
Archívum (1,767)
Bulvár (97)
Érdekes (112)
Gazdaság (115)
Közélet (258)
Közérdekű (37)
Skócia (93)
Útikalauz (22)
Vegyes-vágott (42)
7 óra korábban
Brexit EU London Nagy-Britannia Skócia Theresa May Magyarország Egyesült Királyság David Cameron Aberdeen Donald Trump am Nicola Sturgeon Orbán Viktor 50. cikkely népszavazás II. Erzsébet királynő megállapodás migránsok utazás Calais Boris Johnson brit kormány terrortámadás gyilkosság